
Narva Linnavalitsuse 08.02.2017. a korralduse nr 158-k

„Sihtasutuse Kerese Mälestusmärk (likvideerimisel)

vara tasuta omandamine ja varale valitseja määramine“ muutmine
1. Asjaolud ja menetluse käik
Narva Linnavalitsuse 08.02.2017.a korraldusega nr 158-k „Sihtasutuse Kerese Mälestusmärk (likvideerimisel) vara tasuta omandamine ja varale valitseja määramine“ anti Narva Linnavalitsuse Linnamajandusameti valitsemisele SA Kerese Mälestusmärk (kustutatud registrist 07.03.2017) vara: Paul Kerese väike pronksskulptuur.
Nimetatud skulptuur asub kultuurikeskuses „Geneva“ ja SA Kerese Mälestusmärk endised juhatuse liikmed taotlesid skulptuuri kinkimist OÜ Geneva juhatuse liige Jevgeni Fjodorovile panuse eest Narva linna Paul Keresele mälestusmärgi püstitamisel.

Küsimus oli arutusel Narva Linnavalitsuse linnavarakomisjoni 15.03.2017.a koosolekul (protokoll nr 3). Otsustati valmistada ette Narva Linnavalitsuse 08.02.2017.a korralduse nr 158-k muutmise eelnõu, määrates, et Narva Linnavalitsuse Linnamajandusameti valitsemisele antud skulptuur kingitakse Jevgeni Fjodorovile.

2. Õiguslikud alused
Linnavara eeskirja § 23 kohaselt kinnitavad linnavara valitsemise jagamise käesoleva valitsemise eeskirja §-s 19 sätestatud valitsejate vahel kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel.
3. Otsus

Muuta Narva Linnavalitsuse 08.02.2017.a korralduse 158-k „Sihtasutuse Kerese Mälestusmärk (likvideerimisel) vara tasuta omandamine ja varale valitseja määramine“ punkti 3.2 ning sõnastada see järgmises redaktsioonis:

„3.2 Anda punktis 3.1. nimetatud vara valitsemisele järgmiselt: 1 (üks) Paul Kerese väike pronksskulptuur Narva Linnakantseleile; 1 (üks) Paul Kerese väike pronksskulptuur Narva Linnavalitsuse Linnamajandusametile härra Jevgeni Fjodorovile kinkimiseks ning 1 (üks) Paul Kerese väike pronksskulptuur Narva Linna Arenduse ja Ökonoomika Ametile härra Vladimir Butuzovile kinkimiseks.“
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

